Súradnice: 48°46′05″S 20°21′21″V﻿ / ﻿48,768°S 20,3559°V﻿ / 48.768; 20.3559

**Spúšťadlo** (860,3 m n. m.) je vrch v Revúckej vrchovine, krajinnom celku Slovenského rudohoria. Leží nad obcou Brdárka, približne 6 km južne od Dobšinej.

Poloha
------

Nachádza sa v severovýchodnej časti pohoria, v geomorfologickom podcelku Dobšinské predhorie. Leží v Košickom kraji v okrese Rožňava a zasahuje na katastrálne územie obcí Brdárka a Kobeliarovo. Najbližším sídlom je na západnom úpätí situovaná Brdárka, severozápadne sa nachádza Vyšná Slaná a Rejdová, severne Dobšiná, východne Vlachovo a Gočovo, južne Nižná Slaná, Kobeliarovo, Slavoška a Markuška a juhozápadne Hanková.

Opis
----

Spúšťadlo leží na severovýchodnom okraji pohoria, v hrebeni, vedúcom z Veľkého Radzima (991 m n. m.) juhovýchodným smerom na Bučinu (857 m n. m.), resp. južným na Ždiar (790 m n. m.) a Tureckú (953 m n. m.). Západne sa nachádza Veľký (991 m n. m.) a Malý Radzim (961 m n. m.), Kyprov (1 391 m n. m.), Stolica (1 476 m n. m.), Kilhov (854 m n. m.), Príslop (1 161 m n. m.) a Kohút (1 409 m n. m.), južne Hriadky (756 m n. m.), Magura (883 m n. m.), Hrádok (809 m n. m.), Ždiar (790 m n. m.) a Turecká (953 m n. m.), východne Lučice (827 m n. m.), Bučina (857 m n. m.), Biela skala (897 m n. m.), Stromiš (1 192 m n. m.) a Babiná (1 278 m n. m.) a severne Ostrá (1 014 m n. m.), Dobšinský kopec (974 m n. m.), Vincovka (879 m n. m.) a Čierna hora (1 152 m n. m.). Oblasť patrí do povodia rieky Slaná, kde voda zo severných svahov odteká kratšími prítokmi a z juhovýchodných, ktorá je pramennou oblasťou Kobeliarovského potoka. Juhozápadné a západné svahy odvodňuje Brdárka do Hankovského potoka a Štítnika. Na vrchol nevedie značený turistický chodník.

### Výhľady

Vrchol pokrýva takmer súvislý lesný porast, ktorý umožňuje len veľmi obmedzený rozhľad. Z vhodných lokalít je možné vidieť okolité vrcholy pohoria, no tiež Stolické vrchy, Spišsko-gemerský kras a Volovské vrchy.

Prístup
-------

Na vrchol nevedie značená turistická trasa, preto prístup je možný lesnými chodníkmi. Severným úbočím prechádza  žltá turistická značka z Brdárky cez sedlo Hora do Vlachova, južným úpätím zasa  zeleno značený Chodník Pavla Jozefa Šafárika z Brdárky do Kobeliarova.

Referencie
----------

1. 1 2   *Názvy vrchov, dolín, priesmykov a sediel* [online]. Bratislava: Úrad geodézie, kartografie a katastra SR, [cit. 2023-08-10]. Dostupné online. Archivované 2023-12-08 z originálu.
2. 1 2  *Slovenský raj. Turistická mapa.* 1 : 50 000. Harmanec: VKÚ, a. s. 2000.
3. 1 2  KOČICKÝ, Dušan; IVANIČ, Boris. *Geomorfologické členenie Slovenska* [online]. Bratislava: Štátny geologický ústav Dionýza Štúra, 2011, [cit. 2023-08-10]. Dostupné online.
4. 1 2 3 4   *Mapový portál HIKING.SK* [online]. Denník N, [cit. 2023-08-10]. Dostupné online.
5. ↑   *Mapy.cz* [online]. sk.mapy.cz, [cit. 2023-08-10]. Dostupné online.
6. ↑   *Peakfinder* [online]. peakfinder.org, [cit. 2023-08-10]. Dostupné online.

Pozri aj
--------

* Revúcka vrchovina
* Dobšinské predhorie
* Zoznam vrcholov v Revúckej vrchovine

Externé odkazy
--------------

* Poloha na turistickej mape

| * z
* d
* u
Revúcka vrchovina |
| --- |
| Podcelky (časti) | 
* Cinobanské predhorie
	+ Lovinobanská brázda
	+ Málinská brázda
* Železnícke predhorie
	+ Blžská tabuľa
	+ Jelšavské podolie
	+ Pokoradzská tabuľa
	+ Rimavské podolie
	+ Železnícka brázda
* Hrádok
	+ Štítnické podolie
* Turecká
	+ Slanské podolie
* Dobšinské predhorie

 |
| Prírodné rezervácie | 
* Pokoradzské jazierka
* Ružinské jelšiny
* Svetlianska cerina

 |
| Národné prírodné pamiatky | 
* Ochtinská aragonitová jaskyňa
* Podbanište

 |
| Chránené areály | 
* Alúvium Blhu
* Kúpna hora
* Rovnianska gaštanica

 |
| Vybrané vrcholy Revúckej vrchovinyZoznam vrcholov | 
* Veľký Radzim (991)
* Malý Radzim (961)
* Turecká (953)
* Magura (883)
* Vincovka (879)
* Ostrý vrch (870)
* Spúšťadlo (860)
* Bučina (857)
* Biela skala (857)
* Kilhov (854)
* Železník (814)
* Hrádok (809)

 |
| Sedlá Revúckej vrchoviny | 
* Filipka
* Hora
* Hrádok
* Radzima
* Brezina

 |